

**Anexa nr. 1 la Hotărârea nr. 128/2023**

**Notă de fundamentare**

a **Proiectului “Dotarea și modernizarea Complexului**

**de Servicii Sociale Câmpia Turzii”**

În cadrul Complexului de servicii Câmpia Turzii funcționează 3 servicii sociale după cum urmează:

* Serviciului social cu cazare Centrul rezidenţial de îngrijire şi asistenţă persoane depedente Câmpiua Turzii este acordarea de servicii în sistem rezidenţial, pe perioadă determinată (45 zile), persoanelor adulte aflate în situaţie de dependenţă, în vederea depăşirii acestor situaţii de dificultate, vulnerabilitate sau de risc, prezervarea autonomiei şi protecţiei persoanei, prevenirea marginalizării şi excluziunii sociale, promovarea incluziunii sociale şi creşterea calităţii vieţii, fiind situat la parterul clădirii.
* Căminul pentru persoane vârstnice Câmpia Turzii, este de a acorda servicii specializate persoanelor vârstnice aflate în situaţii de vulnerabilitate, respectiv persoanelor vârstnice care nu au familie sau nu se află în întreţinerea unei sau unor persoane obligate la aceasta, potrivit dispoziţiilor legale în vigoare, nu au locuinţă şi nici posibilitatea de a-şi asigura condiţiile de locuit pe baza resurselor proprii, nu realizează venituri sau veniturile lor ori ale susţinatorilor legali nu sunt suficiente pentru asigurarea unui trai decent şi mediu sigur de viaţă, nu se pot gospodări singure şi necesită asistenţă şi îngrijire specializată. Serviciu situat la etajul 1.
* Serviciul social cu cazare Centrul de primire în regim de urgenţă pentru victimele violenței în familie Câmpia Turzii este de a asigura adulţilor, cuplului părinte/reprezentant legal-copii, victime ale violenţei în familie: protecţia împotriva agresorului, găzduirea, îngrijirea şi consilierea acestora, asistenţă familială cuplului părinte/reprezentant legal-copii, pe perioadă determinată (între 5 și 60 de zile), în vederea depăşirii situaţiei de criză şi reluarea unei vieţi independente. Serviciul este situat la etajul 2.

**Scurt istoric:**

Cele trei servcii sociale au fost înfiinţate în anul 2006 în clădirea Complexului de Servicii destinat Persoanelor Adulte, parter, etj 1și etj 2. Complexul este situat în municipiul Câmpia Turzii, str. Gheorghe Bariţiu, nr. 57 A, judeţul Cluj. În instituţie există un număr total de 20 locuri destinate persoanelor aflate în dificultate, 21 de vârstnici ( etj 1) , 10 cupluri mamă copil victime ale violenței în familie.

**Prezentarea activității** :

Servicile sociale cu cazare se organizează şi funcţionează cu respectarea principiilor generale care guvernează sistemul naţional de asistenţă socială, precum şi a principiilor specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

Accesul unei persoane beneficiare se face avându-se in vedere următoarele criterii:

1. necesită îngrijire medicală permanentă deosebită, care nu poate fi asigurată la domiciliu;

2. nu se poate gospodări singură;

3. este lipsită de susţinători legali sau aceştia nu pot să îşi îndeplinească obligaţiile datorită stării de sănătate sau situaţiei economice şi a sarcinilor familiale;

4. nu are locuinţă şi nu realizează venituri proprii

în vederea depăşirii acestor situaţii, de dificultate, vulnerabilitate sau de risc, prezervarea autonomiei şi protecţiei persoanei, prevenirea marginalizării şi excluziunii sociale, promovarea incluziunii sociale şi creşterea calităţii vieţii.

5. victime ale violenței în familie

6. persoane vulnerabile, marginalizate social fără sau cu venituri reduse , fără sprijin familial.

**Aria si impactul județean:**

**Scopul** servicilor sociale este de a acorda servicii specializate persoanelor adulte aflate în situație de criză (care nu au familie/ sprijin din partea familiei, nu dețin locuinţă şi nici posibilitatea de a- și asigura condițiile de locuit pe baza resurselor proprii, nu realizează venituri sau veniturile lor ori ale susținătorilor legali nu sunt suficiente pentru asigurarea unui trai decent şi mediu sigur de viaţă, nu se pot gospodări singure şi necesită asistenţă şi îngrijire specializată), în vederea depăşirii acestor situaţii, de dificultate, vulnerabilitate sau de risc, prezervarea autonomiei şi protecţiei persoanei, prevenirea marginalizării şi excluziunii sociale, promovarea incluziunii sociale şi creşterea calităţii vieţii.

**Obiectul solicitării:**

Dotări în vederea respectării standardelor minime de calitate prevăzute prin Ordinul nr. 28/2019 și Ordinul nr. 29/2019. Respectarea Ordinului nr. 1761/2021 pentru aprobarea Normelor tehnice privind curăţarea,dezinfecţia si sterilizarea în unităţile sanitare publice şi private.

Obținerea de fonduri în vederea îmbunătățirii servicilor sociale și respectarea standardelor minine de calitate obligatorii în vigoare.

**Oportunitatea** :

Ordinul nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii şi combaterii violenţei domestice și Ordinul nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale precizează standardele minime de calitate pentru serviciile sociale cu cazare organizate ca centre rezidenţiale destinate persoanelor vârstnice.

În acest sens este mai mult decât necesar realizarea acestor invenstiții pentru asigurarea condițiilor bază și de siguranța în vederea respectării standardelor în domeniu.

**Fondurile solicitate** (valoarea totală estimată a obiectivului/categoriei de investiţii exprimată în mii lei cu TVA inclus): **445 000 lei.**

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**